**Upute za autore**

U znanstveno-stručnom časopisu *Sui generis* objavljuju se radovi u oblasti europskih integracija:

* Uvodna riječ glavnog urednika;
* Izvorni znanstveni rad;
* Prethodno saopćenje;
* Pregledni znanstveni rad;
* Stručni članak;
* Prikaz knjige, istraživanja i članci predstavljeni na znanstvenim skupovima, izvješća o znanstvenim i stručnim skupovima i ostali radovi koji ne podliježu recenziji;
* Obavijesti o nadolazećim stručnim i znanstvenim skupovima;
* Domaći autori u međunarodnim publikacijama;
* Pismo uredniku.

U časopisu *Sui generis* objavljuju se radovi koji prethodno nisu nigdje objavljeni, niti se nalaze u recenzentskom postupku, što autor potvrđuje svojom izjavom prilikom dostavljanja rada.

Znanstveni i stručni radovi koji se objavljuju u časopisu ne smiju prelaziti 10 000 riječi, uključujući sve dijelove rada.

Ostali radovi ne smiju biti duži od 2 000 riječi. Sastavni dio svakog rada je sažetak u dužini između 150 i 200 riječi i izbor ključnih riječi, koje je autor osim na jeziku i pismu po svom izboru, dužan dostaviti i na engleskom jeziku.

***Popratno pismo***

Uz rad autor je dužan dostaviti popratno pismo koje sadrži:

* kratki opis sadržaja rada u dvije do tri rečenice, kao i sve dodatne informacije o radu koje bi Uredničkom kolegiju mogle biti od koristi;
* razloge zbog kojih autori drže da je njihov rad zanimljiv čitateljstvu časopisa (novost koju rad donosi);
* kratku biografiju autora (25-30 riječi);
* kontakt adresa i telefon;
* izjavu da rad prethodno nije objavljen, niti se nalazi u recenzentskom postupku;
* saglasnost da Direkcija obrađuje osobne podatke autora u svrhu provedbe uređivačke politike časopisa *Sui generis* i zaštite integriteta autora objavljenih radova.

Radovi, zajedno sa popratnim pismom, dostavljaju se elektronskom poštom na adresu sui.generis@dei.gov.ba.

Direkcija za europske integracije zadržava pravo da radove objavljene u časopisu objavi i na svojoj internet stranici, nalozima na društvenim mrežama i drugim glasilima Direkcije za europske integracije.

***Jezik i pismo***

U časopisu *Sui generis* objavljuju se radovi na službenim jezicima u Bosni i Hercegovini (bosanskom, hrvatskom i srpskom) latiničnim ili ćiriličnim pismom i engleskom jeziku. Radovi se objavljuju na jeziku i pismu prema izboru autora.

***Recenzija***

Ukoliko rad zadovoljava kriterije časopisa, Urednički kolegij ga upućuje na recenziju. Svaki rad ocjenjuju najmanje dva nepristrana recenzenta, pri čemu identitet autora i recenzenta ostaje obostrano nepoznat.

Ukoliko je ocjena jednog recenzenta pozitivna, a drugog negativna, rad se upućuje na treću recenziju.

Recenzentovi komentari i sugestije dostavljaju se autoru u integralnom obliku, bez naznake identiteta recenzenta, s ciljem dorade i korekcije rada. Korigirane radove autori dostavljaju časopisu na adresu sui.generis@dei.gov.ba, najkasnije 5 radnih dana od primitka zahtjeva za korekcijom.

***Sadržaj, forma i tehnička obrada rada***

Rad treba oblikovati prema sljedećim uputama:

* dokument treba biti izrađen i pohranjen u programu MS Word (\*.doc ili .docx format);
* stranica standardne veličine (A4);
* obični prored za cijeli rad;
* font Times New Roman, 12 pt;
* sve margine 2,5 cm;
* ne koristiti nikakve stilove (ne koristiti bold ni italic slova);
* ne uređivati zaglavlje (Header) niti podnožje (Footer) dokumenta;
* obavezno brojčano označiti stranice;
* slike ili fotografije prilažu se \*.jpg formatu.

Tekst rada i karakteristike elektroničkog dokumenta (*properties*) ne smiju sadržavati nikakve indikacije osobnoga identiteta autora ili institucije u kojoj radi.

Dostavljeni radovi moraju biti lektorirani, a superviziju lekture vrše lektori koje odredi Urednički kolegij.

Prva stranica rada treba sadržavati:

* Naslov rada na izvornom jeziku rada i engleskom jeziku,
* Datum dostavljanja,
* Broj riječi u radu,
* Ime autora/koautora i profesija,
* Kontakt mail adrese,
* Sažetak i ključne riječi na izvornom jeziku rada,
* Sažetak i ključne riječi na engleskom jeziku (summary, key words).

Sažetak rada treba sadržavati opći prikaz teme, metodologiju rada, rezultate i zaključak.

Ključne riječi sadrže pojmove koji se pojavljuju u tekstu, pri čemu treba izbjegavati opće i preširoke pojmove, ali i preuske pojmove opisane sa puno riječi.

Tablice i grafikoni trebaju biti izrađeni u MS Word-u, sa jasno navedenim rednim brojem i naslovom. Sve tablice i grafikoni biti će u časopisu tiskani isključivo u crno-bijeloj boji.

Napomene i objašnjenja u radu se navode u obliku fusnote (footnote).

***Stil citiranja i navođenja izvora***

Molimo autore da se pridržavaju Harvardskog stila citiranja i navođenja izvora:

* **Knjiga (omeđena publikacija) jednog autora:**

Berkman, R.I. (1994) *Find It fast: how to uncover expert information on any subject.* New York, HarperPerennial.

* **Knjiga (omeđena publikacija) do četiri autora:**

Reid, D., Parsons, M. & Green, C. (1989) *Staff management in human services: behavioral research and application*. Springfield, Charles C. Thomas.

* **Knjiga (omeđena publikacija) sa više od četiri autora:**

Jull, G. et al. (2008) *Whiplash headache and neck pain: research-based directions for physical therapies*. Churchill Livingstone, Edinburgh.

* **Elektronska publikacija:**

Dronke, P. (1968) *Medieval Latin and the rise of European love-lyric* [Internet]. Oxford, Oxford University Press. Dostupno na: Netlibrary <http://www.netLibrary.com> [6.7. 2018.]

* **Članak ili poglavlje knjige:**

Bernstein, D. (1995) Transportation planning. In Chen, W.F. (ed.). *The civil engineering handbook*, Boca Raton, CRC Press, str. 231-261.

* **Članak u printanom ili elektronskom časopisu:**

Bennett, M., and James, S. (2001) Through the glass ceiling: women’s experience of modern workplace practices. *Journal of Gender in Business,* 5 (3) June, str. 32-41.

Zrinščak, S. (2002) Socijalna i obiteljska politika zemalja u tranziciji. Revija za socijalnu politiku, 9(1), Zagreb, str. 107-115 [Internet]. Dostupno na: <http://www.rsp.hr/ojs2/index.php/rsp/article/viewFile/196/200> [31.1.2019.]

* **Razni dokumenti i web stranice:**

Commission of the European Communities (2002) Communication from the Commission: The European Social Dialogue, a Force for Innovation and Change, Proposal for a COUNCIL DECISION establishing a Tripartite Social Summit for Growth and Employment. Brussels, COM(2002) 341 final 2002/0136 (CNS).

The European Parliament, the Council and the Commission. European Pillar Of Social Rights [Internet]. Dostupno na: <https://ec.europa.eu/commission/sites/beta-political/files/social-summit-european-pillar-social-rights-booklet_en.pdf> [17.4.2019.]

**NAPOMENA UREDNIČKOG KOLEGIJA:**

Radovi koji nisu izrađeni i dostavljeni u skladu s navedenim uputama bit će vraćeni autorima.

Stavovi izneseni u časopisu *Sui generis* predstavljaju stavove autora, a ne Direkcije za evropske integracije niti financijera, odnosno sufinancijera, ukoliko je objava pojedinog broja bila u potpunosti ili djelimično financirana donatorskim sredstvima.